७ अगस्त को दिल्ली के दरियागंज इलाके से पुलिस ने हिजबुल मुजाहिदीन के दो आतंकवादियों को गिरफ्तार कर एक बडे आतंकी हमले की साजिश को नाकाम कर दिया गया है। गिरफ्तार आतंकवादियौं के कब्जे से दो एके-४७ राइफल, १२० कारतूस और हैंडग्रेनेड्स बरामद हुए हैं। उनका इरादा १५ अगस्त के आसपास किसी बडी वारदात को अंजाम देने का था। दिल्ली पुलिस ने दरियागंज इलाके से आतंकवादी संगठन हिजबुल मुजाहिदीन के दो मोहरों को गिरफ्तार किया है। इनके कब्जे से बरामद हथियारों से यह साफ है कि यदि उन्हें गिरफ्तार नहीं किया जाता, तो दिल्ली दहल जाती, लेकिन खुफिया एजेंसियों को पहले ही इनके इरादों की भनक लग गई थी। हिजबुल के ये मोहरे कई दहशत भरी वारदातों को अंजाम देने वाले थे। उससे पहले ही दिल्ली पुलिस की स्पेशल सेल की टीम ने दरियागंज के महावीर वाटिका की पार्किग में इन्हें धर-दबोचा। पूछताछ में में पता चला कि इनमें से एक नाम मुहम्मद जावेद है और वह कश्मीर के कुपवाडा का रहने वाला है।